Konstantza Aragoikoa (1179-1222)

Konstantza Aragoikoa  (Lisboa, Portugal, 1179 – Catania, Sizilia, 1222ko ekainaren 23a) Aragoiko printzesa, Hungariako (1196-1204) eta Siziliako (1209-1222) erregina ezkontidea eta Germaniako Erromatar Inperio Santuko (1212-1222) enperatriz ezkontidea izan zen.

 Bizitza 
Alfontso II.a Aragoiko erregearen eta bere emazte Antsa Gaztelakoaren alabarik zaharrena izan zen. Pedro II.a Aragoiko erregearen arreba zen. Amaren aldetik, Alfontso VII.a Gaztelako eta enperadore biloba zen, Leon eta Gaztelako erregea.

 1. ezkontza 
Aita 1196an hil zen eta Konstantzaren patua bere nebak, Petri II.a Aragoiko errege berriak erabaki zuen. Petrik Emeriko I.a Hungariako erregearekin ezkondu zuen. Hemeretzi urteko Konstantza batek Aragoi utzi eta Hungariara joan zen. Han, Emerikorekin ezkondu zen 1198an. Hurrengo urtean (1199), seme bat izan zuen, Ladislao, gero Ladislao III.a Hungariako erregea izan zena.ezkerrera|thumb|200x200px|Aragoiko Konstantzaren koroa.1204. urteko abuztuaren 26an, Emerikok, heriotza gertu sentituz, bere semea errege koroatu zuen 1204ko abuztuaren 26an. Erregeak oinordekotza ziurtatu nahi zion eta anaia Andresi aginarazi zion haurra babestuko zuela eta Hungariako erresuma gobernatzen lagunduko ziola heldua izan arte. Emeriko hiru hilabete geroago hil zen, 1204. urteko azaroaren 30ean.

Ladislao umeak jarraitu zion, eta Ladislao III.a izendatu zuten; erregearen aginduz, Andres anaia txikia geratu zen erregeorde. Hala ere, erregeorde hori laster hasi zen haurrari eta amari bizitza zailtzen, erregearen autoritate guztia bere gain hartu baitzuen, Ladislao eta Konstantza ia preso geratu ziren bitartean. Andres II.ak Konstantza alarguna giltzapetu zuen, eta haren 30.000 markaren pareko altxor izugarriak eraman zituzten Szentkiralyko estefaniten — San Esteban I.a Hungariako erregearen omenez XII. mendean sortutako zalditeria ospitalarioaren ordena—  zaldun abegitsuen egoitza nagusira. Handik gutxira, Konstantzak Vienara ihes egitea lortu zuen Ladislaorekin.

Biek aurkitu zuten babesa Leopoldo VI.a Austriakoaren gortean, baina ezustean, Ladislao III.a txikia hurrengo urtean hil zen, 1205eko maiatzaren 7an, sei urte zituela. Aurreko erregeordeak eta gero errege berriak, Andres II.ak, bere ilobaren gorpua eskatu zuen. Iloba Hungariako Székesfehérvár-ko errege-kriptan lurperatuta dago. Austriako Leopoldo dukeak Konstantza Aragoira bidali zuen berriro.

Aragoira iritsi zenean, Santa Maria Sixenako monasterioan ezarri zuen bizilekua, ama, Antsa erregina-alarguna, Abadesa zen lekuan.

 2. ezkontza 
Hungariako errege eta erregina-alargunaren alaba zaharrena izateak eta bere leinu ospetsuak, garai hartako giro politiko gatazkatsuan giltzarri bihurtu zuten berriz. Neba Pedro II.ak, Germaniako Erromatar Inperio Santuarekin aliantza batean interesatua, Alemaniako Frederiko II.a Germaniako erregearekin konprometitu zuen, bera baino 15 urte gazteagoa zena. Frederikori zegokionez, tutoreak, Inozentzio III.a aita santuak, presionatu zuen ezkontza horretara,  ustez, Konstantza oso katolikoa izateagatik.

Konstantzak bere aberria utzi zuen berriro, ordukoan ez itzultzeko. Siziliako Mesina hirira joan zen, eta han Frederikorekin ezkondu zen 1209an. 1211n, bigarren semea erditu zuen —baina bigarren ezkontzako lehen semea—, Henrike VII.a Alemaniakoa. Aitak Suabiako duke izendatu zuen, eta amaiera tragikoa izan zuen 1244. urtean.

1212. urtean, senarrarekin batera, Germaniako Erromatar Inperio Santuko enperatriz koroatu zuten.

 Heriotza 
Katanian hil zen, 1222ko ekainaren 23an. Bere gorpuzkiak Palermoko Katedralean daude, sarkofago erromatar batean, ekialdeko kutsuko tiara eder batekin.

 Herri-kultura 
Isabel San Sebastian idazlearen Imperator (2010) eleberriko protagonistetako bat da Konstantza Aragoikoa.

 Erreferentziak 

 Kanpo estekak 

Aurrekoa:
Margarida Frantziako, Vexingo kondesaHungariako erregina ezkontidea
1196-1204Hurrengoa:
Gertrudis MeraniakoaAurrekoa:
Sibila AcerrakoaSiziliako erregina ezkontidea
1209-1222Hurrengoa:
Elisabet II.a JerusalemgoaAurrekoa:
María Brabantekoa, enperatrizaRomanosko erregina ezkontidea
1212/1215-1220Hurrengoa:
Margarita Austriakoa, Bohemiako erreginaAurrekoa:
María Brabantekoa, enperatrizaInperio Santuaren enperatriza
1220-1222Hurrengoa:
Elisabet II.a Jerusalemgoa

Kategoria:Printzesak
Kategoria:Erregina ezkontideak
Kategoria:Hungariako erregina ezkontideak
Kategoria:Siziliako erregina ezkontideak
Kategoria:Enperatrizak